钦定古今图书集成/理学汇编/学行典/第128卷 > 汲冢周书 > 《官人解》
## 钦定古今图书集成/理学汇编/学行典/第128卷 > 汲冢周书 > 《官人解》

王曰：“呜呼！大师！朕维民务官，论用有征，观诚考言，视
声观色，观隐揆德，可得闻乎？”周公曰：“亦有六征。呜呼！
乃齐以揆之。一曰：富贵者，观其有礼施；贫贱者，观其
有德守；嬖宠者，观其不骄奢；隐约者，观其不慑惧；其
少者，观其恭敬，好学而能悌；其壮者，观其廉洁，务行
而胜私；其老者，观其思慎而。”〈缺〉彊其所不定者，观其
不逾；父子之闲，观其和友；君臣之闲，观其忠惠；乡党
之闲，观其信诚；省其居处，观其方。〈缺〉“省其丧哀”，观其
贞良。“省其出入，观其交友。”“省其交友”，观其任廉。设之
以谋，以观其智。示之以难，以观其勇。烦之以事，以观
其治。临之以利，以观其不贪。滥之以乐，以观其不荒。
喜之以观其轻。〈缺〉之以观其重；醉之酒，以观其恭，从
之色，以观其常，远之以观其不二，昵之以观其不狎复征其言，以观其精，曲省其行，以观其备，此之谓“观
诚。”二曰方与之言，以观其志。〈缺〉以渊，其器宽以悌，其
色俭而不谄，其礼先人，其言后人，见其所不足，曰“益”
者也。好临人以色，高人以气，贤人以言，防其所不足，
发其所能，曰“损”者也。其貌直而不止，其言正而不私，
不饰其美，不隐其恶，不防其过，曰“有质”者也。其貌曲
媚，其言工巧，饰其见物，务其小证，以故自说，曰“无质”
者也。喜怒以物，其色不变，烦乱以事而志不营，深导
以利而心不移，临慑以威而气不卑，曰“平心而固守
者也。”喜怒以物而心变易，烦乱以事而志不治，导之
以利而心迁移，临慑以威而气惵惧，曰“鄙心而假气
者也。”设之以物而数决，敬之以卒而度应，不文而辩，
曰“有虑者也。”难决以物，难悦以守，一而不可变，因而
不知止，曰“愚依人也。”营之以物而不误，犯之以卒而
不惧，置义而不可迁，临之货色而不过，曰“果敢者也”；
移易以言，志不能固，已诺无决，曰“弱志者也。”顺予之
弗为喜，非夺之弗为怒，沈静而寡言，多稽而险貌，曰
“质静者也”；屏言弗顾，自顺而弗护，非是而彊之，曰“始
诬者也。”微而能发，察而能深，宽顺而恭俭，温柔而能
“断，果敢而能屈，曰志治者也。”华废而诬，巧言令色，皆
以无为有者也，此之谓《考言》。三曰“诚在其中，必见诸
外，以其声处其实。气初生物，物生有声，声有刚柔，清
浊好恶，咸发于声。心气华诞者，其声流散；心气顺信
者，其声顺节；心气鄙戾者，其声醒丑；心气宽柔者，其
声温和。信气中易，义气时舒，和气简”备，勇气壮力。听
其声，处其气，考其所为，观其所由，以其前观其后，以
其隐观其显，以其小占其大，此之谓“视声。”四曰：民有
五气，喜怒欲惧忧。喜气内蓄，虽欲隐之阳喜必见，怒
气内蓄，虽欲隐之阳怒必见。欲气惧气忧悲之气，皆
隐之阳气必见。五气诚于中，发形于外，民情不可隐
也。喜色犹然以出，怒色荐然以侮，欲色妪然以愉，惧
色薄然以下，忧悲之色，瞿然以静。诚智必有难尽之
色，诚仁必有可尊之色，诚勇必有可新之色，诚洁必
有难污之色，诚〈缺〉必有可信之色。质浩然固以安，伪
蔓然乱以烦，虽欲改之，中色弗听，此之谓“观色。”五曰
民生，则有阴有阳。人多隐其情，饰其伪以攻其名。有
隐于仁贤者，有隐于智理者，有隐于文艺者，有隐于
廉勇者，有隐于交友者，如此不可不察也。小施而好
德，小让而争大言，愿以为质。〈缺〉“爱以为忠”，“尊其得以
改其名”，如此隐于仁贤者也。前总唱功，虑诚弗及，佯
为不言，内诚不足，色示有馀，自顺而不让，措辞而弗
遂，此隐于智理者也。动人以言，竭而弗终，问则不对，
佯为不穷。〈缺〉“貌而有馀”，假道而自顺，因之。〈缺〉《初》穷则
托深，如此者，隐于文艺者也。〈缺〉“言以为廉，矫厉以为
勇，内恐外夸，亟称其说，以诈临人”，如此隐于廉勇者
也。“自事其亲，而好以告人”，饰其见物，不诚于内，发名
以事亲，自以名私其身，如此隐于忠孝者也。“比周以
相誉，知贤可征，而左右不同，不同而交，交必重。”〈缺〉《心
说》而身弗近。〈缺二字〉而实不至，惧不尽，见于众而貌克，
如此隐于交友也，此之谓观《隐》。《六》曰：“言行不类，终始
相悖，外内不合，虽有假节，见行曰非成质者也。言忠
行夷，争靡及私。”〈缺〉弗求及，情忠而宽，貌庄而安，曰有
仁者也；事变而能治，效穷而能达，措身立方而能遂，
曰有智者也；少言以行，恭俭以让，有知而言弗发，有
施而〈缺〉弗德，曰“谦良者也；‘微忽之久而可复，幽闲之
独而弗克，其行亡如存’”，曰“顺信者也；‘贵富恭俭而能
施，严威有礼而不骄，曰有德者也；‘隐约而不慑，安乐
而不奢，勤劳而不变，喜怒而有度，曰有守者也；‘直方
而不毁，廉洁而不戾，彊立而无私，曰有经者也；‘虚以
待命，不召不至，不问不言，言不过行，行不过道，曰沈
静者也；忠爱以事亲，驩以尽力而不回，敬以尽力而
不’’’’”〈缺〉曰：“忠孝者也，合志而同方，共其忧而任其难，行
忠信而不疑。”〈缺〉隐远而不舍，曰“交友”者也。志色乱气，
其人甚偷，进退多巧，就人甚数，辞不至少，其所不足，
谋而不已，曰伪诈者也。言行亟变，从容克易，好恶无
常，行身不笃，曰无诚者也。少知而不大决，少能而不
大成，规小物而不知大伦，曰华诞者也；规谏而不类，
道行而不平，曰窃名者也。故曰：“事阻者不夷时。”〈缺〉者
不回，果敢者也。饰貌者不静，假节者不平，多私者不
义，扬言者寡信，此之谓“揆德。”